Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 46/11/8803	Košice II, 15.8.2012
EEČ : 2-64-248-2012

U Z N E S E N I E

Trestná vec:	obvinená XXXXX 
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 1 písmeno d (§ 9 odsek 1 písmeno e) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
V trestnej veci vedenej proti obvinenej XXXXX pre prečin ohrozovania mravnej výživy mládeže podľa § 211 ods. 1 Trestného zákona   pre skutok, že

-	v Košiciach v dobe od 02 .09. 2010 do súčasnosti ako zákonný zástupca mal. Júlie R., nar. XXXXX, bytom XXXXX, ul. XXXXX ju vydala čo aj z nedbanlivosti do nebezpečenstva spustnutia tým, že jej umožnila viesť záhaľčivý a nemravný život po dlhší čas, a to tým, že mal. XXXXX ako žiačka XXXXX triedy Základnej školy, ul. XXXXX v prebiehajúcom školskom roku 2010/2011 vymeškala 219 neospravedlnených vyučovacích hodín

lebo je trestné stíhanie neprípustné podľa § 9 odsek 1 písmeno e
Odôvodnenie:
Uznesením vyšetrovateľa Okresného riaditeľstva PZ, odboru kriminálnej polície  XXXXX, sp. zn. ORP-XXXXX zo dňa 12. 04. 2011  bolo  podľa  § 206 ods. 1 Trestného poriadku vznesené obvinenie XXXXX pre prečin ohrozovania mravnej výchovy mládeže podľa § 211  ods. 1 písm. b/, ods. 3 písm. a/ Trestného zákona pre skutok ako je uvedený vo výroku tohto uznesenia.

Po ukončení vyšetrovania predložila vyšetrovateľka Okresného riaditeľstva PZ, odboru kriminálnej polície XXXXX spis s návrhom na zastavenie trestného stíhania, pretože je trestné stíhanie neprípustné podľa § 9 ods. 1 písm. e/ Trestného poriadku.

Preskúmaním predloženého spisového materiálu som zistila, že trestné stíhanie je neprípustné.

V priebehu vyšetrovania vyšlo najavo, že je na Okresnom riaditeľstve PZ XXXXX, odbore kriminálnej polície PZ XXXXX vedené duplicitné konanie voči obvinenej XXXXX, nar. XXXXX pod sp. zn. ORP-XXXXX kde je obvinená pre prečin ohrozovania mravnej výchovy mládeže podľa § 211 ods. 1 písm. b/ ods. 3 písm. a/ Trestného zákona, ktorého sa dopustila tým, že v Košiciach od 02. 09. 2010 do 31. 03. 2011 hrubo zanedbávala svoje základné rodičovské povinnosti voči žiačke XXXXX triedy Základnej školy XXXXX XXXXX - XXXXX, nar. XXXXX XXXXX, týkajúce sa zabezpečenia riadnej školskej dochádzky a jej záškoláctva, o čom svedčí vysoký počet neospravedlnených vyučovacích hodín prvom polroku školského roka 2010/2011 - 219 neospravedlnených  hodín a v druhom polroku 328 neospravedlnených vyučovacích hodín a umožnila jej tak viesť záhaľčivý spôsob života.

Dňa 27. 06. 2011 bol pod sp. zn. ORP-XXXXX podaný na Okresnú prokuratúru XXXXX XXXXX návrh na podanie obžaloby (sp. zn. XXXXX a následne dňa 02. 08. 2011  bola na obvinenú XXXXX podaná na Okresný súd  XXXXX XXXXX  obžaloba  pre  prečin  ohrozovania mravnej výchovy mládeže  podľa  § 211 ods. 1 písm. b/ ods. 3 písm. a/ Trestného zákona. Trestný rozkaz Okresného súdu XXXXX XXXXX sp. zn. 8T 83/2011 zo dňa 16.11.2011 nadobudol právoplatnosť dňa 07.12.2011.

V zmysle ustanovenia § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil, alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené. 

Vzhľadom na vyššie uvedené som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Pramuková-Kolesárová
prokurátorka